《送杨仲弘编修》
元代·薛汉

今代扬雄更绝伦，布衣一出便词臣。眼空四海谭无底，胸著千年汲愈新。

芸暖图书蓬阁晓，花明剑佩凤池春。传闻贾傅初归国，亦有当年共策人。

作者简介：（?—1324）温州永嘉人，字宗海。幼力学，有令誉。以青田教谕，迁诸暨州学正。泰定帝时选充国子助教卒。工诗文，尤善于鉴辨古物。有《宗海集》。